SET รูดหนัก 18 จุด โบรกฯคาดนลท.เทขายลดเสี่ยง แนะจับตาเจรจาการค้า-ชุมนุมการเมืองในประเทศ
SET รูดหนัก 18 จุด โบรกฯคาดนลท.เทขายลดเสี่ยง แนะจับตาเจรจาการค้า-ชุมนุมการเมืองในประเทศ
14 ส.ค. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 15.16 น. อยู่ที่ระดับ 1,328.85 จุด ลบ 17.84 จุด หรือ 1.32% ด้วยมูลค่าการซื้อขาย 4 หมื่นล้านบาท
ด้านน.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยในช่วงบ่ายนี้ปรับตัวลงกว่า 10 จุด สวนทางตลาดหุ้นในภูมิภาคเอเชียที่เคลื่อนไหวในแดนบวกเป็นส่วนใหญ่ บางตลาดที่ติดลบก็แค่เล็กน้อยราว 0.2-0.3% โดยมองว่านักลงทุนขายลดความเสี่ยงก่อนในช่วงที่รอดูหลายปัจจัยในช่วงสุดสัปดาห์นี้ ทั้งการเจรจาการค้าระหว่างสหรัฐฯ และจีนวันที่ 15 ส.ค., การชุมนุมการเมืองในประเทศวันที่ 16 ส.ค. และตัวเลข GDP ของไทยงวดไตรมาส 2/63 วันที่ 17 ส.ค.นี้ ต่างก็เป็นปัจจัยที่มีความไม่แน่นอน
พร้อมให้แนวรับ 1,330-1,320 จุด ส่วนแนวต้าน 1,345 จุด